# Judith Chemla

Judith Chemla (Gentilly, 5 de juliol de 1983) és una actriu francesa de cinema i teatre.

## Biografia

Judith Chemla va néixer i va créixer a la comuna francesa de Gentilly. El seu pare és un violinista d'ascendència jueva-tunisiana i la seva mare és una advocada originària de Borgonya. Tots dos es van divorciar quan Chemla era jove. A l'edat de 7 anys, Chemla va començar a aprendre a tocar el violí. A l'edat de 14 anys, va deixar de tocar el violí i va començar a mostrar més interès per l'actuació. Mentre estudiava l'escola secundària va començar a prendre classes de teatre amb Emmanuel Demarcy-Motta. Després, va assistir a classes d'actuació amb Bruno Wacrenier al conservatori del 5è Districte de París, i també va assistir a classes amb Cécile Grandin al conservatori de Bourg-la-Reine–Sceaux. Posteriorment, Chemla va assistir al Conservatori Nacional Superior d'Art Dramàtic on va conèixer a Muriel Mayette, qui la va convidar a unir-se al Comédie-Française. Quan va acceptar la invitació de Muriel Mayette, Chemla va ser membre actiu de la Comédie-Française entre desembre de 2007 i juliol de 2009. El 2013, Chemla va guanyar el premi Lumière a l'actriu més prometedora i va ser nominada al César a la millor actriu pel seu paper secundari de Josepha a la pel·lícula Camille torna. El 2017, va ser nominada al César a la millor actriu pel seu paper protagonista de Jeanne du Perthuis des Vauds a la pel·lícula "Une vie". Chemla té un fill d'una relació que va mantenir amb l'actor James Thierrée, guanyador del César al millor actor secundari per la seva interpretació a Chocolat.

## Filmografia

* Font: Pàgina de l'actriu a IMDb.
| Any | Títol original | Títol en català | Paper | Notes |
| 2007 | Hellphone | - | Margot | |
| 2007 | Faut que ça danse! | - | L'estudiant | |
| 2008 | Versailles | - | Nina | |
| 2008 | Le petit chaperon rouge | - | Delphine | Curtmetratge |
| 2008 | Musée haut, musée bas | - | Rosine Bagnole | |
| 2009 | La fenêtre | - | - | Curtmetratge |
| 2009 | Suite noire | - | Mathilde | Sèrie de televisió, 1 episodi. |
| 2009 | Work In Progress | - | - | |
| 2010 | La princesse de Montpensier | - | Catherine de Guise | |
| 2010 | Sur la tête de Bertha Boxcar | - | - | Curtmetratge |
| 2010 | De vrais mensonges | Una dolça mentida | Paulette | |
| 2010 | Je suis un no man's land | - | Chloé | |
| 2011 | Les pseudonymes | - | Isabelle | Curtmetratge |
| 2012 | Fuir | - | Marie Dénilier | Curtmetratge |
| 2012 | Camille redouble | - | Josepha | Premi Lumière 2013 a la millor actriu revelació. Nominada al César a la millor actriu secundària 2013. |
| 2012 | Engrenages | - | Sophie Mazerat | Sèrie de televisió, 12 episodis. |
| 2012 | Miroir mon amour | - | Blancaneu | Telefilm |
| 2013 | 15 jours ailleurs | - | Hélène | Telefilm. Premi a la millor actriu jove del Luchon International Film Festival. |
| 2013 | Le Boeuf clandestin | - | Roberte | Telefilm. |
| 2014 | Tout est permis | - | Claire | Telefilm. |
| 2014 | L'homme qu'on aimait trop | - | Françoise | |
| 2014 | Atlit | - | Asia | |
| 2015 | Ce sentiment de l'été | Aquella sensació d'estiu | Zoé | |
| 2016 | L'âge de raison | - | Sophie | Curtmetratge |
| 2016 | Maman | - | Elsa | Curtmetratge |
| 2016 | Une vie | Una vida | Jeanne Le Perthuis des Vauds | Nominada al César a la millor actriu 2017 Nominada a millor actriu dels Premis Lumières 2017. |
| 2016 | Guillaume à la dérive | - | Hélène | Curtmetratge. |
| 2017 | Le sens de la fête | C'est la vie | Héléna, la núvia | |
| 2017 | Drôle de père | - | Camille | |
| 2017 | Hédi & Sarah | - | Sarah | Curtmetratge. |
| 2018 | Un Entretien | - | Marion | Sèrie de televisió. 1 episodi. |
| 2018 | Lune de miel | - | Anna Jakubowitz | |
| 2018 | Maya | Maya | Naomi | |
| 2019 | Vif-argent | - | Agathe | |
| 2019 | De longs discours dans vos cheveux | - | Adèle | Curtmetratge |
| 2019 | À coeur battant | Cor bategant | Julie | |
| 2020 | Les cobayes | - | Charlotte | |
| 2020 | Possessions | Possessions | Johanna | Sèrie de televisió, 6 episodis. |
| 2020 | Red Star | - | L'assessora | Curtmetratge |
| 2021 | Mes frères et moi | - | Sarah | |
| 2021 | Les enfants de Bohème | - | Giulia | Curtmetratge. Nominada a millor actriu del Côté Court Festival. |
| 2021 | Les choses humaines | Les Choses humaines | L'advocada | |
| 2022 | Simone, le voyage du siècle | Simone, le voyage du siècle | Madeleine Jacob | |
| 2022 | Les goûts et les couleurs | - | Darédjane | |
| 2022 | Le sixième enfant | Le sixième enfant | Meriem Meyer | Nominada al César a la millor actriu secundària 2023. |
| 2022 | La grande magie | - | Marta Moufflet | |
| 2024 | D'argent et de sang | Sang i diners | Annabelle Attias-Frydman | Sèrie de televisió, 12 episodis. |
| 2024 | La Peste | - | Lucie Ferrières | Sèrie de televisió, 4 episodis. |
| 2024 | Niki | - | Eva Aeppli | |
| 2024 | Une part manquante | - | Jessica | |

## Referències

* ↑ Elisabeth Franck-Dumas (17 de juny de 2013). «Judith Chemla: une fille bien barrée». Libération. Consultat el 15 d'agost de 2019. (francès)